b'\n_START_ARTICLE_\nNagojos pilis\n_START_PARAGRAPH_\nNagojos pilis \xe2\x80\x93 viena i\xc5\xa1 \xc5\xbeinomiausi\xc5\xb3 Japonijos pili\xc5\xb3, pastatyta Nagojos mieste 1612 metais. Pilis klest\xc4\x97jo Edo periode, o per Antr\xc4\x85j\xc4\xaf pasaulin\xc4\xaf kar\xc4\x85 did\xc5\xbeioji pilies dalis buvo sugriauta.\n_START_SECTION_\nIstorija\n_START_PARAGRAPH_\nNustatyta, kad Nagojos pilies teritorijoje XVI am\xc5\xbeiuje stov\xc4\x97jo kita pilis, kuri v\xc4\x97liau buvo apleista ir sunyko. Nagoja buvo vienas i\xc5\xa1 svarbiausi\xc5\xb3 Japonijos centr\xc5\xb3 tod\xc4\x97l netrukus prasid\xc4\x97jo naujos pilies statybos. Prad\xc4\x97ti statybas nurod\xc4\x97 Tokugava Iejasu, kuris perleido pilies valdym\xc4\x85 savo s\xc5\xabnui Tokugavai Yoshinao. Pilies statyba u\xc5\xbetruko iki 1612 met\xc5\xb3. Nagojos pilis buvo viena i\xc5\xa1 svarbiausi\xc5\xb3 Tokugavos \xc5\xa1eimos rezidencij\xc5\xb3 ir konkuravo su Osakos pilimi._NEWLINE_Pilies aukso am\xc5\xbeius siejamas su Edo periodu, nors pilies svarba i\xc5\xa1liko iki pat Meid\xc5\xbei restauracijos. Per Antr\xc4\x85j\xc4\xaf pasaulin\xc4\xaf kar\xc4\x85 pilis buvo naudojama karinio belaisvi\xc5\xb3 stovyklos reikm\xc4\x97ms. 1945 metais did\xc5\xbeioji dalis pilies buvo sunaikinta. \xc5\xa0iuo metu pilis yra moderni rekonstrukcija.'